《花朝集山人钱简栖宅夜饮王百谷同赋》
明代·邓云霄

风袅游丝系玉瓶，花朝卜夜敝云屏。雄谭清夺吴趋曲，列宿光连处士星。

山简狂来聊寄傲，铜鞮归去醉宜听。春深修禊期同往，荏苒红尘厌独醒。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。